EkBass/fiwiki-20250220-pages-articles huggingface dataset:
Zen Cafén diskografia

Tämä on Zen Café -yhtyeen diskografia. == Albumit == === Studioalbumit === Nimi Julkaisu­tiedot Albumi­lista Myynti Romuna * Julkaistu: 1997 * Levy-yhtiö: Warner Music Finland / Evidence — — Idiootti * Julkaistu: 1998 * Levy-yhtiö: Warner Music Finland / Evidence — — Ua ua * Julkaistu: 1999 * Levy-yhtiö: Warner Music Finland / Evidence 2 25 600 + / kultaa Helvetisti järkeä * Julkaistu: 2001 * Levy-yhtiö: Warner Music Finland / Evidence 1 36 200 + / platinaa Vuokralainen * Julkaistu: 2002 * Levy-yhtiö: Warner Music Finland / Evidence 1 42 300 + / platinaa Laiska, tyhmä ja saamaton * Julkaistu: 2005 * Levy-yhtiö: Warner Music Finland / Evidence 2 22 300 + / kultaa STOP * Julkaistu: 2006 * Levy-yhtiö: Warner Music Finland / Evidence 1 24 000 + \ kultaa === Kokoelmat === Nimi Julkaisu­tiedot Albumi­lista Myynti Jättiläinen * Julkaistu: 2003 * Levy-yhtiö: Warner Music Finland / Evidence * Formaatti: 2CD 1 67 300 + / 2 × platinaa Sound Pack 10 * Julkaistu: 2010 * Levy-yhtiö: Warner Music Finland / WEA * Formaatti: 2CD+DVD — — Todella kaunis – 20 suosikkia * Julkaistu: 2013 * Levy-yhtiö: Warner Music Finland — — == EP:t == Nimi Julkaisu­tiedot Albumi­lista Myynti Sella * Julkaistu: 1996 * Levy-yhtiö: Warner Music Finland / Evidence — — == Singlet == Listasijoitukset ovat Suomen viralliselta singlelistalta (top 20), latauslistalta (top 30, vuodesta 2007 lähtien) ja radiolistalta (top 20 / top 100) sekä Rumba-lehden 50 hittiä -listalta. Vuosi Nimi Listasijat Listasijat Listasijat Listasijat Albumi Vuosi Nimi Single Lataus 50 hittiä Radio Albumi 1997 ”Miehet ja naiset” — — — — Romuna 1998 ”Todella kaunis” — — — — Idiootti 1998 ”Jättiläinen” — — — — Idiootti 1998 ”Taxi” — — — — Idiootti 1999 ”Harri” — — 24 — Ua ua 1999 ”Talo” — — 15 — Ua ua 1999 ”Mies eikä poika enää” — — 43 — Ua ua 2000 ”Virpi” — — — — Ua ua 2001 ”Mies jonka ympäriltä tuolit viedään” 17 — 8 40 Helvetisti järkeä 2001 ”Älä tee” — — 35 — Helvetisti järkeä 2001 ”Eipä tiennyt tyttö” — — 44 — Helvetisti järkeä 2002 ”Aamuisin” 1 — 1 7 Vuokralainen 2002 ”Nainen vailla historiaa” — — 25 — Vuokralainen 2003 ”Ihminen” 15 — 12 4 Vuokralainen 2003 ”Piha ilman sadettajaa” 2 — 3 3 Jättiläinen 2003 ”Tavallaan jokainen on surullinen” 10 — 5 6 Jättiläinen 2005 ”Tahdon halvan naisen” — — — — Laiska, tyhmä ja saamaton 2005 ”Laiska, tyhmä ja saamaton” — — 9 — Laiska, tyhmä ja saamaton 2005 ”Taivas on kirkas ja napakka” 16 — 6 3 Laiska, tyhmä ja saamaton 2005 ”Elämä moukaroi” — — 49 — Laiska, tyhmä ja saamaton 2006 ”Rakastele mua” 4 16 3 2 STOP 2006 ”Stop” — — 7 10 STOP 2006 ”Rysty” — — 12 30 STOP 2007 ”Ensi­suudelma” — — — — STOP == DVD:t == * 2004 – Sirkuksessa (musiikki-DVD-listalla 3:s) == Musiikkivideot == * 1996 – Sella * 1998 – Todella kaunis (ohjannut Sökö Kaukoranta) * 1999 – Mies eikä poika enää (ohj. Mikko Lehtinen) * 2001 – Mies jonka ympäriltä tuolit viedään (ohj. Pasi Pauni) * 2003 – Piha ilman sadettajaa (ohj. Pete Veijalainen) * 2005 – Taivas on kirkas ja napakka (ohj. Pete Veijalainen) * 2006 – Stop (ohj. Pete Veijalainen, Jukka Rouhuvirta) == Lähteet == == Aiheesta muualla == * Zen Cafén diskografia Discogs-sivustolla diskografia Zen Café
Honor 8

Honor 8 on Huawein valmistama älypuhelin. Se on Suomessa suositun Honor 7:n seuraaja. Honor 8 esiteltiin Kiinassa heinäkuun 2016 alussa, mutta Euroopassa vasta 24. elokuuta. == Ominaisuudet == Honor 8 käyttää Androidiin pohjautuvaa Emotion UI 5.0 -käyttöliittymää. Puhelimessa on kahdeksanytiminen (4 × 2,3 GHz & 4 × 1,8 GHz) Kirin 950 -järjestelmäpiiri. Honor 8:ssa on 5,2 tuuman LCD IPS -näyttö, jonka tarkkuus on 1 920 × 1 080 pikseliä. Honor 8:ssa on kaksi 12 megapikselin kameraa, joista toinen tallentaa värikuvia ja toinen vain mustavalkokuvia. Yhdistämällä molempien kameroiden kuvat puhelin pyrkii tallentamaan yhteen kuvaan enemmän yksityiskohtia ja valoa. Honor 8:ssa on USB Type-C-liitäntä, joka on kuitenkin vanhaa USB 2.0 -tyyppiä. Honor 8 ei ole vesitiivis eikä siinä ole langatonta latausta. Honor 8 sisältää kaksi SIM- korttipaikkaa. == Vastaanotto == Honor 8 sai hyvän vastaanoton. Puhelinvertailun arvostelija Sami Koivunen piti sitä hyvänä vaihtoehtona ”perustason älypuhelinkäyttöön”. Koivusen tavoin Taskumuron arvostelija Juha Kokkonen kehui Honor 8:n hyvää hinta-laatusuhdetta. == Lähteet == Luokka:Android-pohjaiset laitteet Honor 8 Luokka:Vuoden 2016 matkapuhelimet
Olodumare

Olodumare on Nigerian jorubien tarussa taivaan jumala. Hän lähetti poikansa Obatalan luomaan maa. Mukaan tämä sai pussillisen multaa, kanan ja palmun. Mullan Obatala sirotteli veteen, näin syntyi maaperä. Kanan hän nosti sen päälle. Valkoinen kana kuopsutteli maata, ja näin syntyi Afrikka. Myöhemmin Obatala muovaili ihmiset savesta. Heille taivaan jumalan poika lahjoitti palmun, josta sai mehua, öljyä ja pähkinöitä. Joidenkin tarinoiden mukaan Obatala (Valkoisen kankaan kuningas) perusti Ifen, jorubien ensimmäisen kaupungin. Hänen avujansa olivat puhtaus, rehellisyys ja rauha. == Lähteet == Luokka:Jumalat Luokka:Myytit
The Donays

The Donays oli 1960-luvulla toiminut yhdysvaltalainen tyttöyhtye Hamtrackista, Michiganista. R&B-musiikkia; esittänyt yhtye tunnetaan parhaiten vuoden 1962 hitistään ”Devil in His Heart”, jonka kirjoitti Richard P. Drapkin. The Beatles julkaisi siitä oman ”Devil in Her Heart” -nimisen versionsa toisella albumillaan With the Beatles. The Donays julkaisi urallaan vain yhden singlen. ”Devil in His Heartin” b-puoli oli nimeltään ”Bad Boy”. Luokka:Yhdysvaltalaiset rhythm and blues -yhtyeet Luokka:Yhdysvaltalaiset tyttöbändit
Mir akhur

Mir akhurHuom. kirjoitusmuoto saattaa vaihdella alkuperäiskielestä ja translitteraatiosta riippuen. Virkanimi saattaa esiintyä esimerkiksi muodoissa mīr-ākhūr, mir akhür, mirakhur ja mirakhor. oli useissa sultanaateissa, kaanikunnissa ja emiraateissa kuninkaallista hovitallimestaria tarkoittava virkanimi. Vastaavia virkanimiä löytyi myös eurooppalaisista hoveista, kuten esimerkiksi Yhdistyneen kuningaskunnan Master of the Horse ja Ruotsin överhovstallmästare. ==Osmanien valtakunnassa== Virka kaikkine vastuineen jaettiin kahdelle henkilölle; suuren tallin mestarille (büyük mir akhür) ja pienen tallin mestarille (küçük mir akhür). Mir akhürien vastuulla oli palatsin tallien ylläpitäminen ja niiden huollon järjestäminen. Molemmat virkanimet olivat arvoltaan korkealla palatsin hierarkiassa, mutta arvoon liittyvä vastuu oli myös suuri.The Encyclopaedia of Islam Vol. 7, s. 88-89 Suuri talli koostui yhteensä seitsemästätoista rakennuksesta. Sen talleissa oli noin tuhat hevosta. Molempien tallimestareiden alaisuudessa työskenteli 1500-luvun alkupuolella yhteensä lähes kolmetuhatta henkilöä. Vuosisadan loppuun mennessä työntekijöiden lukumäärä oli kasvanut yli neljääntuhanteen. Suuren tallin mestari vastasi myös hevosten ja kameleiden hoitoon liittyvistä valtakunnallisista kysymyksistä. Hänen lähimmät alaisensa vastasivat lisäksi ratsuväen hevosten sekä armeijan huoltokuormastoihin kuuluneiden hevosten ja kamelien hoidosta sotien ja sotaretkien aikana. Osa Osmanien valtakunnan suurvisiireiksi nousseista virkamiehistä oli aiemmin palvellut mir akhürina sulttaanin palatsissa. ==Lähteet== * * ===Viitteet=== Luokka:Arvonimet Luokka:Osmanien valtakunta
Janie Bradford

Janie Bradford (s. 2. kesäkuuta 1939 Charleston, Missouri, Yhdysvallat) on yhdysvaltalainen lauluntekijä, joka tunnetaan erityisesti yli 25 vuoden työskentelystään Motown-levymerkille. Kuuluisin hänen kirjoittamansa kappale on yhdessä Berry Gordyn kanssa tehty ”Money (That’s What I Want)”, jonka levytti alun perin Barrett Strong, ja sittemmin esimerkiksi brittiläiset The Beatles- ja The Rolling Stones -yhtyeet. Toinen kuuluisa laulu on muun muassa The Temptationsin ja Marvin Gayen julkaisema ”Too Busy Thinking About My Baby”. Luokka:Yhdysvaltalaiset lauluntekijät Luokka:Vuonna 1939 syntyneet Luokka:Elävät henkilöt
Oaklandin varastopalo 2016

Oaklandin varastopalo oli onnettomuus, joka tapahtui Oaklandin kaupungissa Kaliforniassa 2. joulukuuta 2016. Tulipalo syttyi kaksikerroksisessa varastorakennuksessa, jossa oli palon syttymisaikaan elektronisen musiikin tapahtuma. Palon syttyessä rakennuksessa oli noin 50 ihmistä, joista 36 menehtyi onnettomuudessa. Rakennuspalon syttymissyytä ei saatu selville. Aluksi epäiltiin, että palo sai alkunsa jääkaapista tai muusta sähkölaitteesta, mutta viranomaiset eivät pystyneet varmistamaan asiaa. Varastorakennus oli muutettu taiteilijoiden asuin- ja työskentelytiloiksi, mutta muutostöihin ei ollut lupaa viranomaisilta eikä tilassa myöskään ollut palohälyttimiä tai sammutusjärjestelmää. Yksi onnettomuudessa menehtyneistä oli 32-vuotias suomalainen Hanna Ruax. Hänen isänsä mukaan turvapaikanhakijoita auttanut Ruax joutui kuolemansa jälkeen internetin vihapuheen kohteeksi. == Lähteet == == Aiheesta muualla == * Varastopalo 2016 Luokka:Onnettomuudet Kaliforniassa Luokka:Tulipalot Yhdysvalloissa Luokka:Tulipalot yökerhoissa Luokka:2010-luvun tulipalot Luokka:Vuoden 2016 onnettomuudet
Jätevyöry

Jätevyöry on massaliikunto, jossa kaatopaikan jätevuoresta vyöryy roskaa painovoiman vaikutuksesta jätevuoren rinnettä alaspäin. Jätevyöryt voivat aiheuttaa kuolonuhreja. ==Lähteet== Luokka:Maanvyöryt
Mwindo

Mwindo on Kongon demokraattisen tasavallan alueella asuvan nyanga-kansan eepos. Mwindo, tubondojen päällikön Shemwindon poika, omasi profetoimisen lahjan. Lisäksi hän pystyi tuhoamaan pahan ja pystyi liikkumaan maalla, veden ja maan alla sekä ilmassa. Hän osasi jo heti synnyttyään kävellä ja puhua. Shemwindo ei halunnut poikaa, joka saattaisi uhata hänen asemaansa. Hän yritti tappaa Mwindon mutta epäonnistui tämän voimien vuoksi. Eepoksen mukaan Mwindo matkusti manalaan ja taivaaseen omaksuakseen uusia tietoja. Mwindolla oli kärpäslätkä, jossa oli taikavoimia. Kun joku heitti häntä keihäällä, hän pystyi torjumaan sen lätkällään. Mwindo vannoi kostavansa isälleen. Hänen enonsa antoivat hänelle rautahaarniskan, ja yhteisvoimin he tuhosivat Shemwindon kodin ja tappoivat lukuisia ihmisiä. Shemwindo pakeni manalaan, ja Mwindo joutui taistelemaan sen hallitsijaa Muisaa vastaan. Mwindo voitti, Shemwindo antautui ja pyysi anteeksi pojaltaan. He sopivat valtakunnan jakamisesta, ja Mwindo herätti henkiin kaikki tappamansa ihmiset. Mwindo- eepoksen täydelliseen esittämiseen, tavallisesti perinteisissä puvuissa, voi kuulua useita päiviä tanssia, laulua ja lausuntaa. == Lähteet == * Luokka:Myytit
Microsoft Lumia 435

Microsoft Lumia 435 on Microsoft Mobilen tammikuussa 2015 julkaisema älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana. Laitteeseen pystyi lataamaan Windows Phone 10:n. == Lähteet == 435 Luokka:Vuoden 2015 matkapuhelimet Luokka:Windows Phone -pohjaiset laitteet
Microsoft Lumia 430

Microsoft Lumia 430 on Microsoft Mobilen maaliskuussa 2015 julkaisema älypuhelin. Puhelimessa on neljän tuuman näyttö ja se on saatavilla oranssina, sekä mustana. == Lähteet == 430 Luokka:Vuoden 2015 matkapuhelimet Luokka:Windows Phone -pohjaiset laitteet
Microsoft Lumia 532

Microsoft Lumia 532 on Microsoft Mobilen tammikuussa 2015 julkaisema älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana. == Lähteet == 532 Luokka:Windows Phone -pohjaiset laitteet Luokka:Vuoden 2015 matkapuhelimet
Microsoft Lumia 540

Microsoft Lumia 540 on Microsoft Mobilen huhtikuussa 2015 julkaisema älypuhelin. Puhelimessa on neljän tuuman näyttö ja se on saatavilla sinisenä, oranssina, harmaana, valkoisena, sekä mustana. == Lähteet == 540 Luokka:Windows Phone -pohjaiset laitteet Luokka:Vuoden 2015 matkapuhelimet
Microsoft Lumia 550

Microsoft Lumia 550 on Microsoft Mobilen valmistama älypuhelin. Sen julkisti Microsoft 6. lokakuuta 2015 julkaisutapahtumassaan. == Katso myös == * Microsoft Lumia == Lähteet == * Microsoftin tuoteseloste 550 Luokka:Seulonnan keskeiset artikkelit Luokka:Windows Phone -pohjaiset laitteet Luokka:Vuoden 2015 matkapuhelimet
Tuula Pynnä

Tuula Riitta Pynnä (o.s. Rastimo; s. 8. joulukuuta 1958 Turku) on suomalainen juristi. Hän on Euroopan unionin yleisen tuomioistuimen tuomari ja on myös toiminut jäsenenä Suomen korkeimmassa oikeudessa ja korkeimmassa hallinto- oikeudessa. == Elämä ja ura == Pynnä suoritti oikeustieteen kandidaatin tutkinnon Turun yliopistossa vuonna 1981, Magister der Rechte -tutkinnon Trierin yliopistossa Saksassa vuonna 1993 ja Mastère en études juridiques européennes -tutkinnon vuonna 1994. Lisäksi hän sai varatuomarin arvon vuonna 1984. Pynnä työskenteli Turun yliopiston prosessioikeuden ja siviilioikeuden viransijaisena assistenttina vuosina 1981–1982, Porin raastuvanoikeuden viransijaisena oikeusneuvosmiehenä vuosina 1982–1983, Porin poliisilaitoksen virkaa tekevänä väestökirjatoimiston johtajana vuosina 1983–1985, Tampereen raastuvanoikeuden oikeusneuvosmiehenä vuosina 1985–1993, Pirkanmaan käräjäoikeuden käräjätuomarina vuosina 1993–1995, korkeimman oikeuden viransijaisena nuorempana oikeussihteerinä vuonna 1995 ja Espoon kaupungin virkaa tekevänä lakimiehenä vuonna 1995. Vuosina 1996–2005 hän työskenteli ulkoasiainministeriössä lainsäädäntöneuvoksena, Suomen valtionasiamiehenä Euroopan yhteisöjen tuomioistuimissa, EY-tuomioistuinyksikön päällikkönä ja EU-tuomioistuinasioiden johtajana. Ulkoministeriössä työskennellessään Pynnä toimi myös Suomen edustajana EU:n valmisteluelimissä ja sopimusneuvotteluissa. Pynnä nimitettiin korkeimman hallinto-oikeuden määräaikaiseksi hallintoneuvokseksi vuonna 2005 ja vakinaiseksi hallintoneuvokseksi seuraavana vuonna. Vuonna 2012 hänet nimitettiin korkeimman oikeuden oikeusneuvokseksi. Pynnä nimitettiin tuomariksi unionin yleiseen tuomioistuimeen kolmen vuoden toimikaudeksi vuonna 2019 ja uudelleen kuuden vuoden toimikaudeksi vuonna 2021. Pynnä on myös toiminut Suomen Asianajajaliiton asianajajatutkintolautakunnan jäsenenä vuosina 2011–2019 ja puheenjohtajana vuodesta 2013 alkaen sekä Helsingin pörssin kurinpitolautakunnan jäsenenä vuosina 2015–2019. Vuonna 2019 hän sai Suomen Valkoisen Ruusun komentajamerkin. ==Lähteet== Luokka:Korkeimman oikeuden jäsenet Luokka:Vuonna 1958 syntyneet Luokka:Elävät henkilöt
Microsoft Lumia 640 XL

Microsoft Lumia 640 XL on Microsoft Mobilen maaliskuussa 2015 julkaisema älypuhelin. Puhelimessa on 5,7 tuuman näyttö ja se on saatavilla oranssina, mustana, mattapintaisena syaanina ja valkoisena, sekä kiiltäväpintaisena valkoisena. == Lähteet == 640 XL Luokka:Windows Phone -pohjaiset laitteet Luokka:Vuoden 2015 matkapuhelimet
Jarmo Littunen

Jarmo Matti Littunen (s. 26. kesäkuuta 1956 Helsinki) on suomalainen juristi. Hän toimi Suomen korkeimman oikeuden jäsenenä vuosina 2012-2021\. Littunen valmistui oikeustieteen kandidaatiksi vuonna 1980 ja sai varatuomarin arvon 1988. Hän työskenteli lainsäädäntöneuvoksena oikeusministeriössä vuosina 1989–2001, Helsingin käräjäoikeuden käräjätuomarina vuosina 2000–2001 sekä oikeusministeriön kriminaalipoliittisella osastolla vuosina 2001–2012 ensin hallitusneuvoksena, sitten apulaisosastopäällikkönä ja lopulta osastopäällikkönä. Littunen nimitettiin korkeimman oikeuden jäseneksi 1. elokuuta 2012 alkaen ja hän jäi eläkkeelle 1. lokakuuta 2021Korkein oikeus vuosikertomus 2021, s. 70. Verkkoversio. Littunen on myös toiminut muun muassa Kriminaalihuoltoyhdistyksen johtokunnan jäsenenä 1991–1996, ympäristön suojelemista rikosoikeuden keinoin käsittelevän Euroopan neuvoston asiantuntijakomitean jäsenenä 1992–1995, yhdyskuntapalvelutoimikunnan jäsenenä 1988–1989, Oikeuspoliittisen tutkimuslaitoksen johtokunnan jäsenenä 2000–2007 ja neuvottelukunnan jäsenenä 2008–2010, nuorisorikostoimikunnan jäsenenä 2001–2002 sekä yhdyskuntaseuraamuksia koskevan lainsäädännön kokonaisuudistuksen valmistelua varten asetetun toimikunnan varapuheenjohtajana ja puheenjohtajana 2010–2012. ==Lähteet== Luokka:Korkeimman oikeuden jäsenet Luokka:Vuonna 1956 syntyneet Luokka:Elävät henkilöt
Huone kaupungissa

Huone kaupungissa (Une Chambre en ville) on ranskalainen musikaalielokuva vuodelta 1982. Se on ohjannut ja käsikirjoittanut Jacques Demy. Se on musikaali, jonka jokainen vuorosana lauletaan samaan tyyliin kuin Demyn 1960-luvun elokuvissa Cherbourgin sateenvarjot ja Rochefortin tytöt. Elokuva voitti Prix Mélièsin ja se nimettiin ehdolle yhdeksään César-palkintoon. Musiikin sävelsi Michel Colombier. == Juoni == Elokuva tapahtuu Nantesin satamakaupungissa vuonna 1955, suuren lakon aikana. Nuori satamatyöläinen, lakkolainen François Guilbaud vuokraa huoneen leskeksi jääneeltä, yläluokkaan kuuluvalta rouva Langloisilta. Françoisin tyttöystävä Violette Pelletier asuu äitinsä kanssa ja haluaa mennä naimisiin. François ei ole tästä innostunut, osittain siksi että hänellä ei ole rahaa eikä asuinpaikkaa. François tapaa kadulla kauniin, pelkkään turkikseen pukeutuneen naisen. Nainen on Édith Leroyer, joka elää onnettomassa avioliitossa televisioliikkeen omistajan kanssa ja työskentelee sivutoimisesti prostituoituna. Heidän välilleen syntyy suhde. Tapahtumat saavat pian traagisia ja melodramaattisia käänteitä. == Näyttelijät == == Lähteet == Luokka:Vuoden 1982 ranskalaiset elokuvat Luokka:Ranskalaiset elokuvamusikaalit
Microsoft Lumia 650

Microsoft Lumia 650 on Microsoft Mobilen helmikuussa 2016 julkaisema älypuhelin. Puhelimessa on viiden tuuman näyttö ja se on saatavilla valkoisena, sekä mustana. == Lähteet == 650 Luokka:Windows 10 Mobile -pohjaiset laitteet Luokka:Vuoden 2016 matkapuhelimet
Tuomo Antila

Tuomo Antila (s. 7. huhtikuuta 1968) on suomalainen juristi, joka on ollut Suomen korkeimman oikeuden jäsen eli oikeusneuvos vuodesta 2015 alkaen. Antila valmistui oikeustieteen kandidaatiksi 1991 ja lisensiaatiksi 1998 sekä sai varatuomarin arvon vuonna 1994. Ennen nimitystään KKO:n oikeusneuvokseksi hän työskenteli Turun hovioikeuden viskaalina 1994–1997, korkeimman oikeuden oikeussihteerinä 1998–2002 ja 2003, oikeusministeriön lainvalmisteluosaston erityisasiantuntijana ja lainsäädäntöneuvoksena 2002, 2003–2006 ja 2008–2012, eduskunnan lakivaliokunnan valiokuntaneuvoksena 2006–2008 sekä Helsingin hovioikeuden hovioikeudenneuvoksena 2012–2015. Antila on myös toiminut kuluttajavalituslautakunnan jaoston puheenjohtaja vuosina 2003–2006 sekä jäsenenä adoptiolautakunnassa, tasa-arvolautakunnassa, ympäristövakuutuslautakunnassa ja pankkilautakunnassa. == Julkaisuja == * ==Lähteet== Luokka:Suomalaiset juristit Luokka:Korkeimman oikeuden jäsenet Luokka:Vuonna 1968 syntyneet Luokka:Elävät henkilöt
Microsoft Lumia 950

Microsoft Lumia 950 on Microsoft Mobilen lokakuussa 2015 julkaisema älypuhelin. Puhelimessa on 5,2 tuuman näyttö ja se on saatavilla valkoisena, sekä mustana. == Lähteet == 950 Luokka:Windows 10 Mobile -pohjaiset laitteet Luokka:Vuoden 2015 matkapuhelimet
Microsoft Lumia 950 XL

Microsoft Lumia 950 XL on Microsoft Mobilen lokakuussa 2015 julkaisema älypuhelin. Puhelimessa on 5,7 tuuman näyttö ja se oli saatavilla valkoisena, sekä mustana. == Lähteet == 950 XL Luokka:Windows 10 Mobile -pohjaiset laitteet Luokka:Vuoden 2015 matkapuhelimet
Paul Smart

Paul Smart (23. huhtikuuta 1943 Eynsford, Kent – 27. lokakuuta 2021Paul Smart has died) oli brittiläinen ratamoottoripyöräilijä. Hänen suurin saavutuksensa oli Imola 200 voitto vuonna 1972 Ducatilla. Smart oli parhaimmillaan viides 350-kuutioisten sarjassa kaudella 1971.1971 - 350cc racingmemo.free.fr Viitattu 15.4.2017 ==Ura== Smart aloitti kilpa-ajamisen 1965 Britanniassa eri lyhytkilpailuissa. Seuraavana vuonna hän kilpaili 125-kuutioisissa John Buttonin kanssa samalla pyörällä säästäen samalla rahaa ostaakseen 250-kuutioisen Cottonin. Hän saavutti Cottonilla 250-kuutioisten mestaruuden klubi tasolla. Smart voitti myös Mallory Parkissa Stars of Tomorrow tapahtumassa 250-kuutioisten kilpailun heinäkuussa 1966 Greeves pyörällä. Kaudella 1968 Smart pääsi kilpailemaan Yamahalla 250-kuutioisten sarjassa yhden kilpailun Mansaaren kilpailussa, jossa hän joutui keskeyttämään. Kaudeksi 1969 Smart siirtyi 500-kuutioisten sarjaan Seeley pyörällä. Hän ajoi kolme kilpailua kauden aikana, mutta joutui keskeyttämään jokaisessa. Kaudella 1970 Smart saavutti parempaa menestystä. Hän palasi takaisin Yamahalle, jolla Smart ajoi 250- ja 350-kuutioisissa. Hän saavutti 250-kuutioisissa kolmannen sijan Suomen ja Ulsterin kilpailuissa. Loppupisteissä Smart sijoittui kolmanneksitoista. 350-kuutioisissa hän kilpaili Maansaaren kilpailussa, jossa ajoi kolmanneksi ja oli kauden loppupisteissä seitsemästoista.1970 - 350cc racingmemo.free.fr Viitattu 15.4.2017 Smart kilpaili myös 500-kuutioisissa Seeley pyörällä, mutta heikommalla menestyksellä. Hän ajoi neljä kilpailua, joista keskeytti kolmesti. Maaliin hän ajoi Hollannissa, jossa Smart sijoittui viidenneksi. Kaudella 1971 Smart kilpaili Yamahalla 250- ja 350-kuutioisissa. 250-kuutioisissa hän ajoi kaksi kilpailua. Belgiassa Smart ajoi viidenneksi ja Ruotsissa hän ajoi toiseksi jääden noin 33 sekuntia kilpailun voittaneesta Rodney Gould'sta. Smart oli loppupisteissä yhdestoista. 350-kuutioisissa hän saavutti uransa parhaimman kauden. Smart ajoi kolme kilpailua, joista Saksassa hän ajoi kolmanneksi. Itä-Saksassa ja Ruotsissa Smart ajoi toiseksi jääden molemmilla kerroilla kilpailun voittaneen Giacomo Agostinin taakse. Loppupisteissä Smart oli viides. Kaudella 1972 Smartista tuli yksi Ducatin tunnetuimmista kuljettajista voitettuaan Imola 200 kilpailun uudella Ducati 750 Imola Desmo pyörällä. 23. huhtikuuta ajettu kilpailu oli ensimmäinen, joka luotiin kilpailemaan Daytona 200 vastaan. Smart ajoi yhdysvalloissa Hansenin Kawasakilla pienellä palkalla, kunnes sai puhelun vaimoltaan tarjouksesta ajaa Ducatilla Imolassa. Ducati tarjoi Smartille lentoliput ja 500 punnan palkkion tuloksesta huolimatta.How Paul Smart became a Ducati racing legend motorbiketimes.com 23.4.2013 Viitattu 15.4.2017 Smart ajoi samalla kaudella Ducatilla yhden kilpailun 500-kuutioisissa. Hän sijoittui Italian kilpailussa neljänneksi. Smart ajoi vielä kaudella 1974 500-kuutioisissa Suzukilla, mutta ilman menestystä. Kuudesta ajamistaan kilpailuista hän keskeytti kaikki. Smart päätti kilpauransa vuonna 1978. ==Lähteet== Luokka:Brittiläiset ratamoottoripyöräilijät Luokka:Vuonna 1943 syntyneet Luokka:Vuonna 2021 kuolleet
Intiansarvinokka

Intiansarvinokka (Anthracoceros albirostris) on sarvinokkien heimoon kuuluva lintu. Sitä tavataan Etelä-Aasian pohjoisosissa, Etelä-Kiinassa, Kaakkois- Aasiassa ja Länsi-Indonesiassa seuraavissa maissa: Bangladesh, Bhutan, Brunei, Kambodža, Kiina, Intia, Indonesia, Laos, Malesia, Myanmar, Nepal, Singapore, Thaimaa ja Vietnam. Lajin kannan suuruutta ei ole määritetty, mutta kannan on ilmoitettu olevan suurin sarvinokista. Kanta on vakaa, koska se ei ole pienenemässä eikä sillä ei tiedetä olevan mitään merkittäviä uhkia. Viime aikoina on kuitenkin myös havaittu, että se olisi hävinnyt Etelä-Kiinasta. Malakan niemimaalla se saattaa olla uhattuna poikaskaupan ja metsänhakkuiden vuoksi. Lajia pidetään kuitenkin sarvinokista sopeutuvimpana elinympäristönsä suhteen, sillä se on levinnyt hyvin laajalle, on pienikokoinen ja elää monenlaisissa ympäristöissä. Sen elinpiiriä ovat kuivat ja kosteat metsät, savannit ja viljellyt maat. == Lähteet == == Aiheesta muualla == * Birdlife.org Luokka:Sarvinokkalinnut
Iman Meskini

Iman Meskini on norjalainen näyttelijä. Hän on näytellyt nuorisodraamasarjassa Skam, jossa hän näytteli sarjan neljännen tuotantokauden päähenkilöä Sana Bakkoushia. Hän opiskelee Oslon yliopistossa arabiaa ja Lähi-idän tutkimusta. Meskinin isä on kotoisin Tunisiasta ja äiti Norjasta. == Lähteet == Luokka:Vuonna 1997 syntyneet Luokka:Norjalaiset näyttelijät Luokka:Skam Luokka:Elävät henkilöt
John F. Kennedy Juniorin lento-onnettomuus

John F. Kennedy Jr:n lento-onnettomuus tapahtui 16. heinäkuuta 1999 kello 21.41. John F. Kennedy Jr:n ollessa matkalla viikonlopuksi Martha’s Vineyardiin vaimonsa Carolynin sekä Carolynin sisaren Laurenin kanssa. Kone katosi tutkasta kello 21.40. Kone putosi Atlantin valtamereen, ja kaikki kolme koneessa ollutta kuolivat. == Lento == Lento lähti noin kaksi tuntia myöhässä Kennedyn odottaessa vaimoaan kaupungin ruuhkasta. Kone nousi ilmaan kello 20.38, noin 24 minuuttia auringonlaskun jälkeen, ja koneen oli tarkoitus laskeutua kymmenen aikoihin Martha's Vineyardin lentokentälle. === Viimeiset tutkahavainnot === Martha's Vineyardin lentoasema ei ollut kuullut mitään Kennedyn koneesta, mutta koneen oli nähty lentävän omituista lentoreittiä. Kello 21.38 Kennedyn kone oli noin 630 metrin korkeudessa. Kello 21.39 sen nähtiin nousevan noin 660 metriin. Kello 21.40.40 sen nähtiin lentävän vain 330 metrissä 25,7 kilometrin päässä lentokentältä. Kone lensi tuolloin poispäin Martha's Vineyardista, ja se oli viimeinen tutkahavainto, joka koneesta saatiin. === Koneen putoaminen === Kennedy viritti radiota taajuudelle 127,25, ja yritti saada sieltä säätietoja. Samalla hän aloitti käännöksen oikealle, mutta silloin nopeus vain kasvoi. Kone kääntyi NTSB:n mukaan 125 astetta oikealle, mutta samalla 30 astetta alaspäin. Kone putosi nokka edellä ylösalaisin Atlantin valtamereen. === Onnettomuuden syyt === Kennedy ei ollut käynyt mittarilentokurssiaan loppuun. Ulkona oli pilvistä, ja Kennedy lensi visuaalisesti. Hän ei katsonut ulos virittäessään radiota. Samaan aikaan kone kallistui. Kennedy viritti radion taajuudelle 127,25, mutta ilmeni, että taajuudella ei kerrottu Martha's Vineyardin säätietoja, ja oikea taajuus olisi ollut 126,25. Onnettomuuden syyksi julistettiin hallinnan menetys tilantajun menetyksen johdosta. == Lähteet == Luokka:Kennedy-suku Luokka:Lento-onnettomuudet Yhdysvalloissa Luokka:Vuoden 1999 lento- onnettomuudet Luokka:Massachusettsin historia
Dino Crisis (pelisarja)

Dino Crisis on Capcomin julkaisema videopelisarja. Sarjan on suunnitellut Shinji Mikami. == Pelit == * Dino Crisis (1999) * Dino Crisis 2 (2000) * Dino Stalker (2002) * Dino Crisis 3 (2003) * Dino Crisis: Dungeon in Chaos (2003) == Aiheesta muualla == * Pelisarja MobyGamesissä *
Elis Furuhjelm

Elis Furuhjelm (5. toukokuuta 1850 Helsinki – 16. heinäkuuta 1910 Helsinki) oli suomalainen senaatin protokollasihteeri ja valtiopäivämies.Ylioppilasmatrikkeli 1853–1899 : Elis Furuhjelm ==Henkilöhistoria== Furuhjelmin vanhemmat olivat senaattori, Viipurin hovioikeuden presidentti Harald Viktor Wilhelm Furuhjelm ja Eva Matilda Aglaê von Kothen. Hän pääsi ylioppilaaksi Helsingin yksityislyseosta 1866 ja valmistui Helsingin yliopistosta filosofian kandidaatiksi 1871, filosofian maisteriksi 1873 sekä molempien oikeuksien kandidaatiksi 1877. Furuhjelm sai varatuomarin arvon 1883. Furuhjelm oli vt. varalääninkamreerina Oulussa 1879–1885 ja sihteerinä teollisuushallituksessa 1885–1890. Sen jälkeen hän oli senaatin kauppa- ja teollisuustoimituskunnan protokollasihteerinä 1890–1906 ja hän oli poliittisista syistä virasta erotettuna 1903–1905 osallistuttuaan sortovuosien passiiviseen vastarintaan. Furuhjelm oli aatelissäädyssä sukunsa edustaja valtiopäivillä 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906. Furuhjelm oli naimisissa vuodesta 1877 Selma Gabriela Antellin kanssa. Heidän poikiaan olivat tähtitieteilijä, professori, kansanedustaja ja ministeri Ragnar Furuhjelm sekä säveltäjä, musiikkikirjailija Erik Furuhjelm. Taidemaalari Dagmar Furuhjelm ja oikeusneuvos, valtiopäivämies Knut Gustaf Victor Furuhjelm olivat Elis Furuhjelmin sisaruksia. == Teoksia == * Ur Finlands kulturhistoria under 1840-1870 talen 1. G. W. Edlund, Helsingfors 1902 ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1850 syntyneet Luokka:Vuonna 1910 kuolleet
Eurypygimorphae

Eurypgimorphae on kladiin Ardeae kuuluva lintujen ryhmä. Eurypgimorphae sisältää lahkot Eurypygiformes (kagut ja aurinkokurjet) sekä Phaethontiformes (tropiikkilinnut) jotka vaikuttavat olevan toistensa sisarryhmät. Eurypgimorphaen puolestaan uskotaan olevan Aequornithesin sisarryhmä. == Lähteet == Luokka:Linnut
Aurinkokurkilinnut

Aurinkokurkilinnut (Eurypgiformes) on lintujen lahko kladissa Eurypygimorphae. Eurypygiformes sisältää kaksi heimoa; Rhynochetidae (kagut) ja Eurypygidae (aurinkokurjet). Molemmat heimot koostuvat yhdestä suvusta ja lajista: suku Rhynochetos lajista kagu (Rhynochetos jubatus) ja suku Eurypyga lajista aurinkokurki (Eurypyga helias). == Lähteet == *
Ardeae

Ardeae on äskettäin kuvattu kiistanalainen lintujen kladi. Ardeae sisältää ryhmät Eurypygimorphae (joka puolestaan sisältää lahkot Eurypygiformes ja Phaethontiformes) sekä Aequornithes (sisältää lahkot Gaviiformes, Sphenisciformes, Procellariiformes, Ciconiiformes, Suliformes ja Pelecaniformes). Kladi vaikuttaisi olevan Telluravesin, erään toisen äskettäin kuvatun kladin, sisarryhmä. == Lähteet == Luokka:Linnut
Tapio Nevalainen

Tapio Nevalainen (s. 1946) on suomalainen Kajaanissa asuva elokuvateatterin omistaja ja yksi Kajaanin elokuvakerhotoiminnan pioneereista. Hänen omistamansa Kino Sisu oli pitkään ainoa Kajaanissa toiminut elokuvateatteri ja teatterissa panostettiin laadukkaiden elokuvien esittämiseen. Kino Sisu lopetti toimintansa kesällä 2003 sen jälkeen kun Nevalainen oli hävinnyt joulukuussa 2001 tarjouskilpailun Kajaanin uuden elokuvakeskuksen elokuvateatterin pitämisestä helsinkiläiselle Marko Röhrin ja Ilkka Y. L. Matilan yritykselle. Sodankylä-palkinto Tapio Nevalaiselle, Kaleva 14.6.2001Pentti Kangas : Filmihullu rusikoi Kajaanin elokuvavisiot, Kainuun Sanomat 21.1.2004 Nevalainen aloitti elokuva-alalla jo 1961 elokuvateatterin juoksupoikana kun Kajaanissa vielä toimi useita elokuvateattereita. Nevalainen on toiminut myös vuonna 1972 perustetun Kajaanin elokuvakerhon sihteerinä ja kuului kerhon perustajiin. Hän oli jo syksyllä 1960 mukana perustamassa Kajaanin Teinien Elokuvakerho KaTe-Kinoa, tähän kerhoon kuuluivat muun muassa elokuvakriitikko Mikael Fränti, Suomen Elokuva-arkiston tutkija Sakari Toiviainen, elokuvaohjaaja Tapio Suominen ja dokumenttielokuvia ohjannut Marjatta Koivulehto.Kajaanin elokuvakerhon historiikki Nevalainen kirjoitti artikkeleita myös 1969–1970 Kajaanissa ilmestyneeseen Hihapuukko-underground- lehteen. Nevalaiselle myönnettiin Sodankylä-palkinto vuonna 2001, perusteluissa mainittiin että hän oli tuonut idealismin tavanomaiseen elokuvatoimintaan. Marraskuussa 2003 hän sai Saarijärven elokuvaviikon Matti Pellonpää -palkinnon ansiokkaasta toiminnastaan elokuvaharrastuksen kehittäjänä. Hän on saanut myös Kajaanin kaupungin kulttuuripalkinnon vuonna 1993. Kajaanin kaupungin kulttuuripalkinto 2016 ==Lähteet== Luokka:Suomalaiset yrittäjät Luokka:Suomalaiset elokuva-alan henkilöt Luokka:Vuonna 1946 syntyneet Luokka:Elävät henkilöt
Suliformes

Suliformes on uusi lintujen lahko, joka sisältää taksonomisesti kiisteltyyn pelikaanilintuihin (Pelecaniformes) aiemmin luettuja heimoja.AOU Committee on Classification and Nomenclature (North & Middle America) Proposals 2009-C == Luokittelu == Perinteisesti pelikaanilintuihin luettiin pelikaanit (Pelecanidae), käärmekaulat (Anhingidae), fregattilinnut (Fregatidae), tropiikkilinnut (Phaethontidae), suulat (Sulidae) ja merimetsot (Phalacrocoracidae). Viimeaikaiset tutkimukset ovat osoittaneet että monet ryhmän piirteet, joita perinteisesti käytetään lahkon määrittelemiseen, ovat konvergentin evoluution tulosta, ja että ryhmä on parafyleettinen.Mayr, Gerald (2003): The phylogenetic affinities of the Shoebill (Balaeniceps rex). Journal für Ornithologie 144(2): 157–175. HTML yhteenveto. Kuvatakseen paremmin näiden lintujen sukulaissuhteita, Clements et al. siirsivät vuoden 2010 uudistetussa maailman lintujen taksonomisessa listassa heimot fregattilinnut (Fregatidae), suulat (Sulidae), käärmekaulat (Anhingidae) ja merimetsot (Phalacrocoracidae) pelikaanilinnuista uuteen lahkoon Suliformes. === Fylogenia === Vasarapäähaikaran asema luokittelussa on ollut epävarma, ja se on tavallisesti sijotettu omaan heimoonsa, mutta AOU lukee sen pelikaanien heimoon. HBW Alive sijoittaa sen kuitenkin omaan heimoonsa, mitä kladogrammi alla myös kuvastaa.Elliott, A., Garcia, E.F.J. & Boesman, P. (2016). Hamerkop (Scopus umbretta). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World|Handbook of the Birds of the World Alive. Lynx Edicions, Barcelona. == Lähteet == *
Walrus-luokka

Walrus-luokka on Alankomaiden kuninkaallisen laivaston neljän aluksen muodostama sukellusveneluokka. == Suunnittelu == Alukset suunniteltiin korvaamaan käytöstä poistuva Dolfijn-luokka. Ydinkäyttöisyys oli aluksi tutkinnankohteena, mutta se hylättiin taloudellisin ja teknisin perustein. Britannian kuninkaalliseen laivastoon otettiin yhteyttä yhteishankkeen perustamiseksi, mutta yritys epäonnistui huolimatta lähes samankaltaisista vaatimuksista. Alankomaat päätyi lopulta parannellun Zwaardvis-luokan hankintaan.Gardiner, Robert s. 280 Kahdella luokalla on siten samat mitat ja sisätilat. Tärkein ulkoinen ero on X:n muotoisen perän ohjauspintojen käyttöönotto, mitä oli testattu USS Albatrosilla vuonna 1961 ja mikä oli myöhemmin otettu käyttöön Ruotsin merivoimien sukellusveneissä. Perä oli selkeä parannus matalissa vesissä tapahtuvaan ohjaamiseen ja tietokoneohjaus mahdollisti tarkat suunnanmuutokset kaikissa syvyyksissä ja nopeuksilla. Zwaardvis-luokan dieselmoottorit toimittanut Werkspoor oli poistanut valikoimistaan kyseisen dieselmoottorin, mutta vastaavat SEMT Pielstickin dieselmoottorit oli asennettu Kortenaer-luokan fregatteihin generaattoreiksi. Kahteen viimeiseen luokan alukseen asennettiin Brons-Werkspoorin dieselmoottorit. Kaikki sähköjärjestelmän osat mukaan lukien sähkömoottori tuotettiin Alankomaissa. Miehistönmäärää saatiin laskettua viidellätoista yhdistämällä komentotilat. siihen sisällytettiin konehuoneenvalvomo, valvontakeskus ja taistelunjohtokeskus, jossa oli SEWACO-VIII taktinen tietojärjestelmä kaksine tietokoneineen ja seitsemän GUPSY monitoiminäyttöpäätettä. Torpedoputkista voidaan ampua sekä torpedoja että sub-Harpoon merimaaliohjuksia. Thomson-CSF:n valmistama keskialueen hyökkäyskaikuluotaimessa on passiivitoiminto sekä laajakaistainen aktiivitoiminta. Lisäksi aluksella on brittiläinen tyypin 2026 hinattava kaikuluotain. Alukset on myös varustettu Sperryn Mk 29 paikannusjärjestelmällä ja satelliittinavigoinnilla. == Alukset == Walrus-luokan sukellusveneet Nimi Telakka Kölinlasku Vesille Valmis Kohtalo Hr. Ms. Walrus Rotterdam 11. lokakuuta 1979 28. lokakuuta 1985 25. maaliskuuta 1992 palveluksessa 2016 Hr. Ms. Zeeleeuw Rotterdam 24. syyskuuta 1981 20. kesäkuuta 1987 25. huhtikuuta 1990 palveluksessa 2016 Hr. Ms. Dolfijn Rotterdam 12. kesäkuuta 1986 25. huhtikuuta 1990 29. tammikuuta 1993 palveluksessa 2016 Hr. Ms. Bruinvis Rotterdam 18. huhtikuuta 1988 26. huhtikuuta 1992 heinäkuu 1994 palveluksessa 2016 ==Lähteet == * === Viitteet === *
Someilmiö

Someilmiö on sosiaalisessa mediassa paljon innostusta herättävä ilmiö, esimerkiksi ajankohtainen tapahtuma, asia tai Youtube-esiintyjä. Someilmiö- sana poimittiin Kotimaisten kielten keskuksen sanatietokantaan vuonna 2015. == Suomalaisia someilmiötä == Vuonna 2015 poliisi osallistui sosiaalisessa mediassa harmaan talouden kampanjaan, josta syntyi kriittinen vastakampanja #pizzagate. Vuonna 2016 julkaistu Raivokas Risujemmaaja -video risumiehestä nousi someilmiöksi, mutta herätti myös keskustelua yksityiselämää loukkaavasta tiedon levittämisestä. Videon kuvaaja tuomittiin tapauksesta sakkoihin. == Some Awards == Mediatalo Aller on järjestänyt Some Awards -tapahtumia, jossa Suomen vaikuttavimmat ja onnistuneimmat sosiaalisen median ilmiöt on palkittu. * Vuonna 2013 sometekijä -palkinnon voitti Alexander Stubb. * Vuoden 2014 someilmiöksi valittiin Musta Barbaari. * Vuoden 2015 someilmiöksi valittiin Facebookin Klikinsäästäjä-sivusto, joka paljastaa, mitä epäselvät ja klikkaamaan houkuttelevat netin uutisotsikot jättävät kertomatta. == Katso myös == * Someraivo * Luettelo internetilmiöistä == Lähteet == Luokka:Internet-ilmiöt
Marjatta Koivulehto

Marjatta Koivulehto (ent. Niiranen, s. 1948) (julkaistu alun perin v. 2000 Suomen kansallisfilmografian IX osassa) on suomalainen elokuvaäänittäjä, -leikkaaja ja ohjaaja.Marjatta Koivulehto. Elonet Kainuusta kotoisin oleva Koivulehto valmistui taiteen maisteriksi Taideteollisen korkeakoulun elokuva- ja tv-työn linjalta ja toimi sitten 1970-luvun lopulta lähtien leikkaajana ja äänittäjänä useissa eri elokuvissa (Iso Vaalee, Jon, Mona ja palavan rakkauden aika, No Comments, Sukupolvien muisti -sarja, Unto M.) Koivulehto on käsikirjoittanut, ohjannut, tuottanut ja leikannut vuonna 1988 valmistuneen pitkän dokumenttielokuvan Latvoilta jokisuulle, joka kertoo puun matkasta ja irtouitosta Kemijoen vesistössä Kitisen ja Ounasjoen varrella Pohjois- Suomessa. Elokuvan pohjana oli Koivulehdon keväällä 1983 tekemä haastattelu- ja valokuvausmatka.Latvoilta jokisuulle (1988). Elonet == Kirjallista tuotantoa == * Viimeinen uitto; valokuvat Marjatta Koivulehto; tekstit Veikko Huovinen; kuvatekstit uittomiesten haastatteluista. WSOY 1993 ==Lähteet== Luokka:Suomalaiset dokumenttiohjaajat Luokka:Suomalaiset elokuvaleikkaajat‎ Luokka:Suomalaiset elokuvaäänittäjät‎ Luokka:Vuonna 1948 syntyneet Luokka:Elävät henkilöt
Azerbaidžanin Grand Prix

Azerbaidžanin Grand Prix (, ) on Azerbaidžanissa järjestettävä Formula 1 -sarjan osakilpailu. Azerbaidžanin Grand Prix järjestettiin ensimmäisen kerran vuonna 2017. Kilpailu ajetaan kuusi kilometriä pitkällä Bakun katuradalla. Bakun katuradalla ajettiin jo kaudella 2016, mutta tuolloin kilpailu ajettiin nimellä Euroopan Grand Prix. Suomalaiskuljettajista kilpailun on voittanut Valtteri Bottas vuonna 2019. Bottaksen lisäksi suomalaiskuljettajista palkintokorokkeelle on ajanut Kimi Räikkönen vuoden 2018 osakilpailussa. == Voittajat == Kausi Kuljettaja Valmistaja Rata Raportti Daniel Ricciardo Red Bull Racing-TAG Heuer Baku Raportti Lewis Hamilton Mercedes Baku Raportti Valtteri Bottas Mercedes Baku Raportti Ei järjestetty. Sergio Pérez Red Bull Racing-Honda Baku Raportti Max Verstappen Red Bull Racing-RBPT Baku Raportti Sergio Pérez Red Bull Racing-Honda RBPT Baku Raportti Oscar Piastri McLaren- Mercedes Baku Raportti Lähde: === Useasti voittaneet tallit === Voitot Talli Kaudet 4 Red Bull Racing 2017, 2021, 2022, 2023 2 Mercedes 2018, 2019 Lähde: == Lähteet ==
Sony Xperia XZ

Sony Xperia XZ on Sonyn valmistama älypuhelin. Se esiteltiin 1. syyskuuta 2016 IFA-messuilla. == Ominaisuudet == Sony Xperia XZ on muotoilultaan Xperia Z -mallistoa terävämpi. Xperia XZ:ssä on 5,2 tuuman IPS LCD -näyttö, jonka tarkkuus on 1 920×1 080 pikseliä. Xperia XZ:n järjestelmäpiiri on Qualcomm Snapdragon 820, joka oli yleinen vuoden 2016 lippulaivamalleissa. Puhelimessa on kolme gigatavua keskusmuistia ja 32 gigatavua massamuistia. Xperia XZ:n takakameran resoluutio on 23 megapikseliä ja etukameran 13 megapikseliä. Puhelin on IP68-luokituksen mukaisesti vesi- ja pölytiivis. Siinä on USB Type-C -liitäntä ja sormenjälkitunnistin. == Vastaanotto == Sony Xperia XZ sai hyvän vastaanoton. Mobiili.fin arvostelija Janne Laakso kuvaili Xperia XZ:aa materiaalin ja rakenteen takia ”todelliseksi huippumalliksi”. Digitodayn arvostelija Perttu Pitkänen piti Xperia XZ:aa kelpo puhelimena, mutta pettyi puhelimessa Sonyn paljon mainostamaan kameraan. Taskumuron arvostelija Pekko Lainiala kehui muun muassa Xperia XZ:n ulkonäköä, tukevaa rakennetta ja nopeaa sormenjälkitunnistinta. Hän piti Xperia XZ:n akkukestoa kilpailijoita heikompana. == Lähteet == == Aiheesta muualla == * Viralliset verkkosivut Luokka:Android-pohjaiset laitteet XZ Luokka:Vuoden 2016 matkapuhelimet
Janne Mustonen (kansanedustaja)

Johannes (Janne) Mustonen (5. toukokuuta 1901 Paltamo – 11. toukokuuta 1964 Kajaani) oli suomalainen metsätyömies, piirisihteeri ja Suomen Kansan Demokraattisen Liiton kansanedustaja. Mustosen vanhemmat olivat torppari Adolf Mustonen ja Eva Stiina Kovalainen. Hän kävi kansakoulun ja myöhemmin Sirola- opiston kurssin. Mustonen lähti 15-vuotiaana Kajaaniin elantoaan hankkimaan ja oli vuoteen 1945 saakka metsätyömehenä. Mustosesta tuli vuonna 1924 maanalaisen Suomen kommunistisen puolueen jäsen ja Kajaanin kaupunginvaltuustoon hänet valittiin 1925. Valtuustokausi päättyi kuitenkin jo seuraavana vuonna, kun Mustonen sai 8 vuoden vankeustuomion. Sotien jälkeen Mustonen oli sitten Suomen kommunistisen puolueen Kainuun piirijärjestön piirisihteerinä. SKP:n maanalaiseen toimintaan Kainuun organisaattorina osallistunut Mustonen oli vankilassa poliittisista syistä vuosina 1926–1932 ja jatkosodan aikana 1941–1943 jolloin hän oli Koveron keskitysleirissä. Kansan Arkisto : Janne Mustosen henkilöarkisto, esipuhe Mustonen oli kansanedustajana 1945–1962 ja 1963–1964 edusten Oulun läänin vaalipiiriä. Hän tuli toiselle kaudelleen eduskuntaan 20. joulukuuta 1963 SKDL:n Yrjö Murron tilalle mutta kuoli kesken edustajakautensa, jolloin hänen paikalleen tuli SKDL:n Paavo Lagerroos. Mustonen oli presidentin valitsijamiehenä vuosien 1950, 1956 ja 1962 presidentinvaaleissa ja toimi Kajaanin kaupunginvaltuuston varapuheenjohtajana. Mustonen oli Suomen Kansan Demokraattisen Liiton Kainuun piirin puheenjohtajana ja kuului Suomen kommunistisen puolueen Kainuun piiritoimikuntaan sekä oli 1951–1964 jäsenenä Otanmäki Oy:n hallintoneuvostossa. Janne Mustonen oli naimisissa vuodesta 1938 Anna Maria Leinosen kanssa. == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Kajaanin kaupunginvaltuutetut Luokka:Oulun vaalipiiri Luokka:Vuonna 1901 syntyneet Luokka:Vuonna 1964 kuolleet
Uimahuone

thumb|Uimahuone pitkän laiturin päässä. Uimahuone (tai kylpyhuone, ) oli rantaveden päälle rakennettu tai ponttonien varassa kelluva pieni rakennus, jonka suojissa saattoi kesäisin riisuutua ja kylpeä luonnonvedessä muiden näkemättä. Kylpemistä varten uimahuoneessa voi olla laudoista rakennettu sumppu eli ”basengi”, pieni uima-allas, jonne laskeudutaan puisia uimatikkaita tai -portaita pitkin. Uimasumppu pysyi pohjassa esimerkiksi kivien painamana ja nostettiin talveksi ylös vedestä uimahuoneen sisätilaan. Uimasumpun sijasta uimahuoneen yhteydessä saattoi olla lauta-aidoin avovedestä rajattu ”uima- aitaus” portaineen ja luonnonpohjineen. Suomessakaan uimahuoneen yhteydessä ei juuri koskaan ollut saunaa, mutta uimahuone oli usein varustettu kylpyammeella sekä muuripadalla ammeen kylpyveden lämmittämiseksi.Uimahuoneet , Ruissalo- sivusto, Turun kaupungin ympäristövirasto. Viitattu 15.4.2017. ==Historiaa== Uimahuoneet olivat yleisiä Pohjoismaissa 1800-luvun puolivälistä 1910-luvulle herrasväen rantahuviloiden laiturien yhteydessä. Uimasumppu oli luonnonvettä turvallisempi uintipaikka lapsille ja muille uimataidottomille, joita oli valtaosa aikuisistakin. Uimahuone oli myös katseilta suojaava kylpypaikka naisilleJokela, Arto: Katsaus historiaan VII: Haaveena palkallinen kesäloma, uimahuone ja savuton työväentalo , Turun sos. dem. naisyhdistys. Viitattu 15.4.2017.. Uimahuoneet olivat usein hyvin koristeellisia ja noudattivat huvilan arkkitehtuuria. Uimahuoneita rakensivat puusepät, ja jotkin puusepänverstaat, kuten turkulaiset Turun Puuteollisuus ja Bomanin kalustetehdas, suunnittelivat ja toimittivat valmisrakenteisia uimahuoneita ja paviljonkeja. 1920-luvulla ulkoilmaelämän suosio kasvoi ja uimahuoneiden kylpysumpuista luovuttiin niin, että uimahuoneet pienenivät lähinnä laiturin päässä sijaitseviksi uimakopeiksi eli pukuhuoneiksi vaatteiden vaihtamista varten ennen meressä tai järvessä taivasalla uimista.Uimahuoneissa uimapukuihin , Espoon kaupunki. Viitattu 15.4.2017. Huviloiden lisäksi uimahuoneita oli veden äärellä sijainneiden parantoloiden, kylpylöiden ja muiden laitosten rantalaitureilla. Myös kaupunkien rantojen yleisissä uimalaitoksissa saattoi ulkoaltaiden, hyppytornien ja pukuhuoneiden lisäksi olla uimasumpuilla varustettuja uimahuoneita. Ainakin Ruotsissa oli rannoilla yleisiä suuria uimahuoneita, kuten Tukholman Södermalmin vuonna 1930 avattu ja elokuussa 2016 toistaiseksi suljettu, betoniponttonien varassa kelluva Liljeholmsbadet lämmitettyine merivesialtaineen ja saunoineen.Här badar du när Liljeholmsbadet är stängt, Tukholman kaupunki 17.8.2016. Viitattu 15.4.2017. ==Uimahuone Muumi-tarinoissa== Tove Janssonin Muumi-tarinoissa esiintyy muumien uimahuone, jota muumit käyttävät kesäisin ja jossa Tuu-tikki asuu talvisin. Tämän uimahuoneen voi nähdä myös Naantalin Muumimaailmassa. ==Lähteet== ==Aiheesta muualla== *Kuvakertomus eräästä Ruissalon laiturista ja uimakopista Luokka:Uinti Luokka:Kylpylät
Someraivo

Someraivo on sosiaalisessa mediassa leviävä raivokas viestintä, joka voi kohdistua esim. yksityishenkilöihin, poliitikkoihin tai viranomaispäätöksiin. Someraivo-sana poimittiin Kotimaisten kielten keskuksen sanatietokantaan vuonna 2015. Somekohun voi nostattaa esimerkiksi julkisuuden henkilön toilailut, jotka päätyivät uutisiin, suositun bloggaajan paljastukset tai erityiset tapahtumat, jotka saavat aikaan ihmisissä tunnereaktioita. Esimerkiksi huhtikuussa 2017 Kabulin palautuslento aiheutti somemyrskyn, jossa netissä levitetyt väärät tiedot lennosta aiheuttivat yhteenoton poliisin ja palautuslentoja vastustavien henkilöiden kanssa. == Katso myös == * Someilmiö == Lähteet == == Aiheesta muualla == * Kortesuo, Katleena: Itsepöyristys eli pöyristysmasturbointi. Eioototta.fi 7.11.2017. Luokka:Internet-ilmiöt
Oukitel K6000 Pro

Oukitel K6000 Pro on kiinalaisen Oukitelin valmistama älypuhelin. ==Ominaisuudet== Oukitel K6000 Pron käyttöjärjestelmänä toimii Android 6.0. Puhelimessa on kolme gigatavua käyttömuistia ja 32 gigatavua massamuistia. Sen takakameran resoluutio on 13 megapikseliä, mutta resoluutiota on kasvatettu laskennallisesti 16 megapikseliin. Oukitel K6000 Prossa on digitaalinen kuvanvakain. Oukitel K6000 Prossa on 6 000 milliampeeritunnin akku, joten se on älypuhelimeksi melko isokokoinen ja painava. Puhelin kesti Androidheadlines.comin testissä kolme päivää lataamatta. Oukitel K6000 Pro ei tue pikalatausta, joten sen lataaminen kestää noin kuusi tuntia. ==Vastaanotto== Tekniikan Maailman arvostelussa Oukitel K6000 Pro sai kehuja jämäkästä alumiinirungostaan ja hyvästä akkukestostaan. Puhelimen suorituskykyä pidettiin keskitasoisena, mutta halpaan hintaansa nähden todella hyvänä. ==Lähteet== Luokka:Android-pohjaiset laitteet Luokka:Oukitelin matkapuhelimet
A-sides, B-sides & Suicides

__NOTOC__ A-Sides, B-Sides & Suicides on metalliyhtye Charonin kokoelma- albumi, joka julkaistiin vuonna 2010 levymerkillä Spinefarm Records. Albumi debytoi Suomen virallisen listan sijalla 21. == Kapp￼aleet == A-sides, B-sides & Suicides @ Encyclopardia Metallum === CD 1 === # # # # # # # # # # # # # # # # # # # === CD 2 === # # # # # # # # # # # # # # # # # # # == Arvostelut == * V2.fi: * Desibeli.net: * Imperiumi.net: == Lähteet == == Aiheesta muualla == * * Luokka:Charonin albumit Luokka:Vuoden 2010 kokoelma-albumit
Barrett Strong

Barrett Strong (5. helmikuuta 1941 West Point, Mississippi, Yhdysvallat – 28. tammikuuta 2023 San Diego, Kalifornia, Yhdysvallat) oli yhdysvaltalainen laulaja ja lauluntekijä. Hänen esittämä kappaleensa ”Money (That’s What I Want)” (1959) oli Motown-levy-yhtiön ensimmäinen hitti. Parhaiten Strong tunnetaan kuitenkin lauluntekijän urastaan yhdessä tuottaja Norman Whitfieldin kanssa. Hän esimerkiksi sanoitti lukuisia The Temptationsin levyttämiä kappaleita. ==Lähteet== ==Aiheesta muualla== Luokka:Yhdysvaltalaiset lauluntekijät Luokka:Yhdysvaltalaiset laulajat Luokka:Yhdysvaltalaiset rhythm and blues -muusikot Luokka:Yhdysvaltalaiset soulmuusikot Luokka:Vuonna 1941 syntyneet Luokka:Vuonna 2023 kuolleet
Sumatran trooppinen sademetsä

Sumatran trooppinen sademetsä on Unescon maailmanperintökohde, joka koostuu kolmesta kansallispuistosta Sumatran saarella: Gunung Leuserin, Kerinchi Seblatin ja Bukit Barisan Selatanin kansallispuistot. Alueella kasvaa arviolta noin 10 000 kasvilajia, joihin kuuluu 17 endeemistä sukua. Siellä tavataan yli 200 nisäkäslajia ja noin 580 lintulajia, joista 465 pesii puistoissa ja 21 on endeemisiä. Nisäkäslajeista 22:ta tavataan Aasiassa mutta ei muualla tässä saaristossa, ja 15 elää vain Indonesian alueella. Nisäkäslajeihin kuuluvat kotoperäinen sumatranoranki, sumatrantiikeri, sumatransarvikuono, aasiannorsu ja malaijikarhu. == Lähteet == Luokka:Indonesian kansallispuistot Luokka:Unescon maailmanperintökohteet Indonesiassa